[image: ]

                                                     Anexa 2 la raportul nr.1256/20.06.2026
 
 

REGULAMENT INTERN 
AL SERVICIULUI PUBLIC DE GOSPODARIRE COMUNALA TECHIRGHIOL
 
(elaborat in conformitate cu prevederile Legii nr. 53/2003 – Codul Muncii) 
  
  
Di s p o z i ţ i i  g e n e r a l e: 
 
Munca si protectia sociala a muncii constituie drepturi consfintite prin Constitutia Romaniei. 
Astfel dispozitiile constitutionale (art.41) prevăd “Dreptul la muncă nu poate fi îngrădit. Alegerea profesiei, a meseriei sau ocupaţiei, precum si a locului de muncă este liberă.” 
Măsurile de protecţie privesc securitatea şi igiena muncii, regimul de lucru al femeilor si al tinerilor, instituirea unui salariu minim pe economie, repaosul săptămânal, concediu de odihnă plătit, prestarea muncii în condiţii grele, precum şi alte situaţii specifice. 
Constituţia interzice munca forţată si consacră dreptul la grevă al salariaţilor pentru apărarea intereselor profesionale, economice şi sociale. 
Administratia publică în unităţile administrativ-teritoriale se organizează si funcţionează în temeiul principiilor autonomiei locale, descentralizării serviciilor publice, eligibilităţii autorităţilor administraţiei publice locale, legalităţii şi al consultarii cetăţenilor în soluţionarea problemelor locale de interes deosebit. Autonomia Serviciului Public de Gospodarire Comunala Terchirghiol  priveşte organizarea, funcţionarea, competentele şi atribuţiile, precum şi gestionarea resurselor care, potrivit legii, apartin autorităţilor locale. 
Serviciului Public de Gospodarire Comunala este subordonat Consiliului Local Terchirghiol. 
Prin prezentul regulament specificăm sensul urmatoarelor noţiuni: 
1. Serviciului Public de Gospodarire Comunala este serviciul în care îşi desfăşoara activitatea un colectiv de salariaţi sub conducerea unui şef de serviciu şi care are de îndeplinit sarcini de serviciu prvăzute în fişele posturilor.Conform organigramei este constituit din doua compartimente:  - compartimentul administrativ-financiar 
- compartimentul tehnic 
Serviciului Public de Gospodarire Comunala s-a constituit conform HCL nr. 161/23.09.2019 si HCL 81/11.05.2023 a Consiliului Local Terchirghiol si este subordonat acestuia. 
2. Compartimentul de munca  este serviciul sau biroul prevazut în organigrama Serviciului Public de Gospodarire Comunala , în care îşi desfăşoara activitatea un colectiv de salariaţi a Serviciului , sub conducerea unui şef de compartiment/birou şi care are de îndeplinit sarcini de serviciu prvăzute în fişele posturilor şi în Regulamentul de Organizare şi Funcţionare. 
3. Salariat este persoana fizică cu care Serviciului Public de Gospodarire Comunala a încheiat un contract individual de muncă sau raport de serviciu, persoană căreia i s-au stabilit, prin fisa postului, atribuţii şi responsabilitaţi în vederea realizarii sarcinilor de serviciu ce revin compartimentului de munca din care face parte. 
4. Contractul colectiv de munca / Acord colectiv este contractul incheiat între reprezentantul personalului contractual şi seful  Serviciului Public de Gospodarire Comunala, in conformitate cu prevederile Legii nr. 53/2003, a Legii nr.130/1996 republicata, a Legii   nr. 54/2003.
5. Locul de munca este locul/spatiul in care salariaţii îşi desfăşoară activitatea, potrivit sarcinilor de serviciu ce le revin. 
6. Seful de serviciu este reprezentantul legal al Serviciului Public de Gospodarire Comunala Terchirghiol  , având calitatea de angajator, conform Codului Muncii. 
7. 
Capitolul 1  
Protectia, igiena şi securitatea în muncă a salariaţilor. 
 
Art.1  
Conducerea Serviciului Public de Gospodarire Comunala Terchirghiol  se obligă,  să asigure securitatea si sănătatea salariaţilor în toate aspectele legate de munca, fără a crea salariaţilor obligaţii financiare. 
a) angajatorul va asigura condiţiile necesare ca sarcinile de munca si activităţile corespunzătoare să fie organizate astfel încât exigenţele profesionale să corespundă capacităţii fizice, fiziologice şi psihologice ale salariaţilor iar solicitarea profesională să fie în limitele normale. 
Periodic se face o verificare a aptitudinilor profesionale şi personale ale salariatilor cu funcţii de decizie cu atribuţii în interpretarea legilor în domeniul lor de activitate, cu atribuţii privind relatiile cu cetăţenii, (inclusiv examen psihologic). 
b) pentru asigurarea securităţii si sănătăţii în muncă a salariatelor gravide şi/sau mame lăuze sau care alăptează,  angajatorul asigură condiţiile necesare transpunerii în fapte a măsurilor privind igiena, protectia sănătăţii şi securitatea în muncă a acestora în conformitate cu prevederile O.U.G. 
nr.96/2003 privind protecţia maternităţii la locurile  de muncă. 
 
Art. 2 
(1) Dispoziţiile referitoare la securitatea şi sănătatea în muncă se completează cu dispoziţiile legii speciale, ale contractului colectiv de muncă, precum si cu normele şi normativele de protecţie a muncii. 
(2) Măsuri necesare pentru protejarea securităţii  şi sănătăţii salariaţilor, inclusiv pentru activităţile de prevenire a riscurilor profesionale de informare şi pregatire, precum şi pentru punerea în aplicare a organizării protecţiei muncii şi mijloacelor necesare acesteia se iau, pe baza normelor şi normativelor de protecţie a muncii, de către persoana desemnata cu atributii in domeniul  Sanatatii si Securitatii in Munca şi PSI, în colaborare cu şefii compartimentelor de muncă. (Fiecare compartiment de munca va avea afişate la vedere reguli ce trebuie respectate privind securitatea şi sănătatea în muncă, reguli stabilite în funcţie de specificul activităţii  fiecărui compartiment de muncă şi cu consultarea reprezentantului personalului contractual.) 
 
Art. 3 
Instruirea salariaţilor în domeniul securităţii şi sănătăţii în muncă se face la angajare (instructajul general realizat  de către seful serviciului), periodic (de către şeful  compartimentului de muncă) şi la schimbarea  locului de muncă (de  către  şeful  compartimentului de muncă  unde salariatul urmează să-şi desfăşoare activitatea).  
 
Art. 4 
Salariaţii sunt obligaţi să-şi însuşească şi să respecte normele de protecţie a muncii, de prevenire şi stingere a incendiilor, să acorde primul ajutor în caz de accidente de muncă, celor accidentaţi. 
 
Art. 5 
(1) Încălcarea dispozitiilor legale privitoare la prevenirea şi stingerea incendiilor atrag răspunderea disciplinară, administrativă, materială, civilă, contravenţională sau penală, după caz, potrivit legii. Art.5¹ Nerespectarea regulilor şi măsurilor stabilite privind sănătatea şi securitatea în muncă, inclusiv neluarea măsurilor şi neaducerea la cunoştinţa salariaţilor a acestora de către salariaţii cu atribuţii în acest sens constituie abatere şi se sanctionează disciplinar, patrimonial, contravenţional sau penal, după caz. 
Art.5² Angajatorul asigură măsurile necesare cu privire la respectarea dispoziţiilor cuprinse în               Legea nr. 571/14.12.2004, privind protecţia personalului din autorităţile publice, instituţiile publice şi din alte unităţi care semnalează încălcări ale legii. 
 
 
Capitolul 2
Selectia şi încadrarea în muncă a salariaţilor. Salarizarea. Timpul de muncă, timpul de odihnă
 
Art. 6 
Încadrarea în muncă a salariaţilor în Serviciului Public de Gospodarire Comunala Terchirghiol se face în condiţiile legii, în limita posturilor vacante. Data şi locul de desfăşurare a concursului, precum şi conditiile stabilite pentru înscriere vor fi anunţate în mass-media locală, cu 15-30 de zile înainte de data desfăşurării lui. 
 
Art. 7 
În cadrul relaţiilor de muncă din Serviciului Public de Gospodarire Comunala Terchirghiol functioneaza principiul egalităţii de tratament faţă de toţi angajaţii. Orice discriminare directă sau indirectă faţă de angajaţi, bazată pe criterii de sex, orientare sexuală, caracteristici genetice, vârstă, apartenenţă naţională, rasă, culoare, etnie, religie, opţiune politică, origine socială, handicap, situaţie sau responsabilitate familiară, apartenenţă sau activitate sindicală, este interzisă. 
Hărţuirea sexuală, aşa cum este definită de lege, este considerată ca fiind abatere disciplinară şi sanctionată conform art.264 din Codul muncii. 
 
Art. 8 
(1) Salariaţii Serviciului Public de Gospodarire Comunala Terchirghiol beneficiază de condiţii de muncă adecvate activităţii pe care o desfăşoară, de protecţie socială, de securitate şi sănătate în muncă, precum şi de respectarea demnitaţii şi a conştiinţei lor fără nici o discriminare. 
(2) Salariaţilor Serviciului Public de Gospodarire Comunala Terchirghiol le sunt recunoscute dreptul la plata egală pentru munca egală, dreptul la negocieri colective şi individuale, dreptul la protecţia datelor cu caracter personal, dreptul la protecţie împotriva concedierii ilegale. 
 
Art. 9  
Relaţiile de muncă se bazează pe principiul consensualităţii şi al bunei credinţe. 
 
Art. 10 
(1) Între Seful de serviciu - ca reprezentant legal la Serviciului Public de Gospodarire Comunala - şi reprezentantul personalului contractual al Serviciului Public de Gospodarire Comunala ca reprezentant al salariatiilor – se încheie anual Contractul (Acordul) colectiv de muncă (cu posibilitatea de a fi prelungit conform clauzelor sale) prin care se stabilesc condiţiile de muncă, salarizarea si alte drepturi şi obligatii ce decurg din raporturile de muncă. 
(2) Prevederile Contractului (Acordului) colectiv de muncă sunt obligatorii atât pentru Seful de serviciu, cât şi pentru salariaţii Serviciului Public de Gospodarire Comunala. 
 
Art. 11 (1) La angajare se încheie contractul individual de muncă (actul administrativ de numire) între Seful de serviciu ca reprezentant al Serviciului Public de Gospodarire Comunala şi salariat, în baza căruia se prestează munca în schimbul salariului  cuvenit, potrivit legii. 
(2) Clauzele contractului individual de muncă (raportului de serviciu) nu pot conţine prevederi contrare sau drepturi sub nivel minim stabilit prin acte normative sau prin Contractul (Acordul) colectiv de muncă. Contractul individual de muncă se încheie după informarea prealabilă a persoanei care solicită angajarea cu privire la clauzele generale care vor fi înscrise în el. 
 
Art. 12 
Contractul individual de muncă (raportul de serviciu) se încheie (se exercită) pe durată nedeterminată sau în unele cazuri expres prevăzute de lege, pe durată determinată. 
 
Art. 13 
(1) Programul de lucru al salariaţilor se stabileşte în contractul colectiv de muncă, în funcţie de specificul şi modul  organizare a  activităţii compartimentelor de muncă. Timpul de muncă pe care trebuie să-l presteze fiecare angajat  este cel prevăzut de lege. Programul de lucru al salariaţilor Serviciului Public de Gospodarire Comunala se afişează la sediul instituţiei. 
(2) Salariatii vor semna la intrare si la iesirea din serviciu Condica de prezenta. Inspectorul  Resurse Umane urmareste zilnic si raspunde de corectitudinea semnaturilor salariatilor si completarea corecta a foilor de prezenta.  
(3) Durata maximă legală a timpului de muncă nu poate depăşi 48 de ore pe săptămână, inclusiv orele suplimentare. 
(4) Pentru salariaţii din compartimentele de muncă în care munca se efectuează în schimburi( paza sau pe timpul iernii), durata timpului de muncă va putea fi prelungită peste 8 ore pe zi şi peste 48 de ore pe săptămână, cu condiţia  ca media orelor de muncă efectuate într-o perioadă de maximum 3 săptămâni să nu depăşească 8 ore pe zi sau 48 de ore pe săptămână. 
(5) Şefii compartimentelor de muncă completează lunar foile colective de prezenţă în care înscriu timpul  efectiv lucrat (conform programului de lucru aprobat) şi timpul nelucrat (pe cauze: maternitate, concediu de odihnă, concediu medical, concediu pentru evenimente deosebite, învoiri, delegaţii, absenţe nemotivate etc.) de către fiecare salariat. 
(6) Foile colective de prezenţă se predau în data de 1 ale fiecărei luni calendaristice, pentru luna anterioară, la Inspectorul Resurse Umane. 
(7) Foile colective de prezenţă si condica de prezenta constituie documentele primare care stau la baza determinării şi stabilirii drepturilor salariale ale salariaţilor pentru munca prestată, sau pentru constatarea abaterilor disciplinare.(absente nemotivate, întârzieri, părăsiri ale locului de munca făra aprobare) 
 
Art. 14 
(1) Având în vedere că durata zilnică a timpului de  muncă este de 8 ore (pentru persoanele cu vârstă mai mică de 18 ani este de 6 ore),  salariaţii au dreptul la o pauză de masă de 15 minute, care este inclusă în timpul de muncă. 
(2) Invoirile sunt date de catre sefii de compartimente si aprobate de seful serviciului. Durata si data invoirii se consemneaza pe un bilet de voie, iar orele de invoire se vor scadea din timpul de lucru sau a orelor suplimentare. 
 
Art. 15 Între 2 zile de muncă fiecărui salariat i se asigură un repaus care nu poate fi mai mic de 12 ore consecutive, iar săptămânal - 2 zile consecutiv (sâmbăta şi duminica ori în alte zile stabilite prin contractul colectiv de muncă pentru salariatii din compartimentele de muncă care, prin specificul sarcinilor pe care le au, desfasoara activitate in zilele de sambata si duminica, cu acordarea sporurilor prevazute de lege). 
 
Art. 16 
(1) Seful de serviciu în calitate de reprezentant legal al Serviciului Public de Gospodarire Comunala, asigură pentru toti salariatii zile libere în sărbătorile legale stabilite prin lege. 
(2) Pentru compartimentele în care activitatea prin specificul său perturba buna functionare a serviciului, salariatior li se asigură timp liber în urmatoarele 30 de zile, cu condiţia să fi muncit în zilele stabilite prin lege a fi libere. Orele efectuate peste programul de lucru se considera ore suplimentare. Orele suplimentare sunt platite cu un spor de 200%, sau se acorda zile libere platite . Dacă din motive justificate nu se pot acorda zile libere pentru munca prestată în afara orelor de program sau în zilele de sărbatori legale, salariatii beneficiază de un spor la salariu conform Contractului (Acordului) colectiv de munca aplicabil. 
(3) Pentru defectiunile aparute in orasul Terchirghiol, pe perioada sarbatorilor legale si a repausurilor saptamanale, salariatii din Compartimentul Tehnic au un program de consemnare la domiciliu stabilit de seful de formatie si aprobat de seful de serviciu. Salariatii au obligatia de a raspunde apelurilor telefonice si solicitarilor sefilor ierarhici pentru inlaturarea urgenta a defectiunilor. 
(4) ( 4) Seful de serviciu poate dispune ca salariatilor care se achită de toate sarcinile de serviciu si au o conduitaă morala si profesionala ireprosabila în cadrul serviciului, să poata beneficia de recompense bănesti sub forma de primă, din fondul de premiere în limitele legii, in cazul în care situatia finaciară a serviciului permite acest lucru. Nu pot fi recompensati salariatii care au săvârsit o abatere disciplinara în ultimele 12 luni sau au o vechime mai mica de 6 luni în cadrul institutiei. 
 
Art. 17 (1) Fiecare salariat are deptul la concediu de odihnă conform legii, drept care nu poate face obiectul vreunei cesiuni, renunţări sau limitări. Durata concediului de odihnă este prevazut de lege şi în Contractul (Acordul) colectiv de munca aplicabil. 
(2) Concediul de odihna se efectueaza în fiecare an şi este obligatoriu. Efectuarea concediului de odihnă se realizează pe baza programarii colective sau individuale, stabilite de Seful de serviciu cu consultarea reprezentantului personalului contractual  conform legii. 
(3) Compensarea în bani a concediului de odihnă este permisă numai în cazul în care nu exista posibilitatea  de efectuare al concediului de odihna (lipsa temporara de personal calificat pe anumite posturi cheie)  sau în cazul încetarii contractului individual de muncă (raportului de serviciu). (4) Pentru perioada concediului de odihnă salariaţii au dreptul la indemnizatia de concediu stabilită conform legii. (5) În cazurile expres prevăzute de lege, concediul de odihnă poate fi întrerupt la cererea salariatului (pentru motive obiective) sau prin dispoziţia Sefului de serviciu, în caz de forta majoră sau pentru interese urgente care impun prezenta salariatului la locul de muncă. 
 
Art. 18 (1) Salariaţii beneficiază de zile libere plătite pentru evenimente familiare deosebite conform legii sau de concedii fără plată, dar numai cu acordul conducerii serviciului si numai în limita posibilitatilor, durata concediului fără plată si a zilelor libere platite fiind prevazută în Contractul (Acordul) colectiv de muncă. 
(2) De asemenea prin Contractul (Acordul) colectiv de muncă se stabileste durata concediului (plătit sau neplătit) pentru formare profesională la care au dreptul salariaţii, precum şi condiţiile de acordare. 
(3) Într-un an calendaristic, si numai dupa efectuarea integrala a concediului de odihna, salariatii Serviciului Public de Gospodarire Comunala pot beneficia de concediu fara plata pana la 30 de zile lucratoare, în limita posibilitatilor, la cerere motivata si cu aprobarea prealabila a ordonatorului de credite. 
 

Capitolul 3    
Drepturile si obligatiile Sefului Serviciului Public de Gospodarire  
Comunala Terchirghiol si ale salariatilor  

Art. 19  
(1) În cadrul Contractului (Acordului) colectiv de muncă sunt prevăzute drepturile şi obligaţiile privind relaţiile de muncă dintre cele două părţi contractante, prin negociere, aceste clauze regăsindu-se în contractul individual de munca. 
(2) Salariaţii nu pot renunţa la drepturile prevăzute de lege. 
 
Art. 20  
(1) Salariatii au în principal  urmatoarele drepturi: 
a) dreptul la salarizare pentru munca depusă; 
b) dreptul la repaus zilnic şi săptămânal; 
c) dreptul la concediu de odihnă anual; 
d) dreptul la egalitate de şanse şi de tratament; 
e) dreptul la demnitate în muncă; 
f) dreptul la securitate şi sănătate în muncă; 
g) dreptul la acces la formare profesională; 
h) dreptul la informare si consultare; 
i) dreptul  de a lua parte la determinarea si ameliorarea condiţiilor de muncă şi ale mediului de muncă; 
j) dreptul la protecţie în caz de concediere; 
k) dreptul la negociere colectivă şi individuală; 
l) dreptul de a participa la acţiuni colective; 
m) dreptul de  a constitui sau de a adera la un sindicat. 

(2) Salariatilor le revin, în principal, urmatoarele obligaţii: 
a) obligaţia de a realiza norma de muncă sau dupa caz, de a îndeplini atribuţiile ce îi revin conform fişei postului; 
b) obligaţia de a respecta disciplina muncii; 
c) obligatia de a respecta prevederile cuprinse in Regulamentul intern, în Contractul (Acorul) colectiv de munca aplicabil, precum si în contractul individual de muncă; 
d) obligaţia de fidelitate faţă de Serviciului Public de Gospodarire Comunala Terchirghiol în executarea atribuţiilor de serviciu; 
e) obligatia de a respecta măsurile de securitate si sănătate a muncii în unitate; 
f) obligatia de a respecta secretul de serviciu. 
(3) În vederea asigurării creşterii calităţii serviciului public, pentru o bună administrare în realizarea interesului public  precum şi pentru eliminarea birocraţiei şi a faptelor de corupţie salariaţii Serviciului Public de Gospodarire Comunala Terchirghiol se obligă să cunoască şi să respecte prevederile Codului de conduită a personalului contractual din autorităţile şi instituţiile publice aprobat prin Legea nr. 477/08.11.2004. Nerespectarea acestei clauze atrage răspunderea disciplinară, patrimonială, contravenţională sau penală, după caz, conform legilor în vigoare, a salariaţilor care se fac vinovaţi de încălcarea prevederilor Codului de conduită profesională a personalului contractual.  
 
Art. 21 
(1) Seful de serviciu  are, in principal, urmatoarele drepturi: 
a) sa stabileasca organizarea si functionarea unitatii; 
b) sa stabileasca atributiile corespunzatoare  pentru fiecare salariat in conditiile legii; 
c) sa dea dispozitii cu caracter obligatoriu pentru salariat sub rezerva legalitatii lor; 
d) sa exercite controlul  asupra  modului de indeplinire a sarcinilor de serviciu; 
e) sa constate savarsirea abaterilor disciplinare  si sa aplice sanctiunile corespunzatoare, potrivit legii, Contractului (Acordul) colectiv de muncă aplicabil si Regulamentului intern. 
(2) Seful de serviciu  ii revine, in principal, urmatoarele obligatii: 
a) sa informeze salariatii asupra conditiilor de munca si asupra elementelor care privesc desfasurarea relatiilor de munca; 
b) sa asigure permanent conditiile tehnice si organizatorice avute in vedere la elaborarea sarcinilor de munca si conditiile corespunzatoare de munca; 
c) sa acorde salariatilor toate drepturile ce decurg din lege, din Contractul (Acordul) colectiv de muncă aplicabil şi din contractele individuale de muncă; 
d) să comunice periodic salariatilor situatia economica si financiara a institutiei; 
e) sa se consulte cu reprezentantul personalului contractual in privinta deciziilor susceptibile să afecteze substantial drepturile si interesele  acestora; 
f) sa plateasca toate contributiile si impozitele aflate in sarcina sa precum si sa retina si sa vireze contributiile si impozitele datorate de salariati, in conditiile legii; 
g) sa infiinteze registru general de evidenta a salariatilor  si sa opereze inregistrarile prevazute de lege; 
h) sa elibereze la cerere toate documentele  care atesta calitatea de salariat a solicitantului; 
f) sa asigure confidentialitatea datelor cu caracter personal ale salariatilor. 
 
Art. 22 
Modificarea contractului individual de munca sau a raportului de serviciu se poate face cu acordul partilor. Modificarea unilaterala a contractului  individual de munca sau a raportului de serviciu este posibil numai in cazurile si in conditiile stabilite prin clauzele acestora conform Codului muncii.
 
Art. 23 
Contractul individual de munca sau raportul de serviciu poate inceta de drept ca urmare a acordului partilor, la data convenita de acestea sau ca urmare a vointei unilaterale a uneia dintre parti, in cazurile si conditiile  limitativ prevazute de lege. 
 
Art. 24 
Demisia angajatului se poate face  numai prin notificare scrisa, dupa implinirea unui termen de preaviz (max.15 zile calendaristice pentru salariatii cu functii de executie, respectiv 30 de zile calendaristice pentru salariatii care ocupa functii de conducere). 
 
Art. 25 
(1) Seful de serviciu asigura în limita posibilitatilor accesul periodic al salariatilor la formarea profesionala. (2) Modalitatea concretă de formare profesionala, drepturile şi obligatiile părţilor, durata formării profesionale pecum si orice alte aspecte legate de formarea profesionala sunt prevăzute în Contractul (Acordul) colectiv de munca si fac obiectul unor acte aditionale la contractele individuale de muncă sau rapoartele de serviciu întocmite conform legii. 
 
Art.  26 
(1) Reprezentantul personalului contractual are ca scop promovarea drepturilor colective  si individuale precum si intereselor profesionale, economice, sociale, culturale si sportive ale membrilor săi, participă cu acordul celor pe care îi reprezinta la negocierea si incheierea Contractului (Acordului) colectiv de muncă, precum şi la tratative sau acorduri cu seful de serviciu ca reprezentant legal al Serviciului Public de Gospodarire Comunala Terchirghiol . 
(2) Prevederile Contractului (Acordului)  colectiv de muncă produc efecte pentru toţi  salariaţii Serviciului Public de Gospodarire Comunala. 
 
Capitolul  4 
Procedura de solutionare a cererilor sau reclamatiilor individuale ale salariatilor 
 
Art. 28 
(1) Seful de serviciu ca reprezentant legal al Serviciului Public de Gospodarire Comunala, asigura buna organizare si desfasurare a activitatii de primire, evidentiere si rezolvare a cererilor sau reclamatiilor salariatilor, raspunzând pentru legalitatea solutiilor si comunicarea acestora in termenul legal. 
(2) Cererile sau reclamatiile salariatilor se primesc si se inregistreaza prin numar de inregistrare, de unde sunt preluate de Biroul Resurse Umane si sunt repartizate spre rezolvare compartimentelor de munca cu atributii in domeniu, care au obligatia de a prezenta Sefului de serviciu, spre semnare, modul de rezolvare a petitiilor salariatilor si sa expedieze raspunsurile in termenele prevazute de lege. 
 
Art. 29 
(1) Raspunsurile sunt semnate de seful compartimentului de munca, cel care a emis raspunsul si de Seful de serviciu. 
(2) Cererile sau reclamatiile anonime nu se iau in considerare. 
 
Art. 30 
Salariatii Serviciului Public de Gospodarire Comunala nu pot primi direct petitii spre rezolvare (de la cei care le intocmesc/adreseaza) ci numai prin registratura. 
 
Art. 31 
Eliberarea adeverintelor tipizate, la solicitarea salariatilor, care sa ateste calitatea de angajat si drepturile salariale ale solicitantului se face de catre Biroul Resurse umane. Aceste adeverinte se semneaza de catre seful Biroului Resurse umane, directorul economic si se inmaneaza salariatului in cauza sau mandatarului angajatului îndreptăţit. 
 
Art. 32 
(1) Salariatii Serviciului Public de Gospodarire Comunala au dreptul si obligatia de a formula propuneri privind cresterea eficientei activitatii institutiei, urmarind obtinerea unei imagini pozitive a acesteia. 
(2) Propunerile salariatilor sunt trimise, prin grija Biroului Resurse umane, compartimentelor competente spre rezolvare, Biroul Resurse umane informând salariaţii despre modul de soluţionare a propunerilor lor. 
 
Art. 33 
(1)Salariatii au dreptul să solicite audienţă la Seful de serviciu, cât şi la alte persoane cu funcţii de conducere, conform programelor de audienţă afişate la avizier, în scopul rezolvării problemelor personale. 
(2) Soluţiile şi modul de rezolvare a problemelor discutate cu ocazia audienţelor se comunică şi în scris celor care le-au formulat. 
 
Art. 34 Persoanele străine (publicul) au acces la compartimentele de muncă, pentru solicitarea solutionărilor adresate Serviciului Public de Gospodarire Comunala, conform programului afisat la intrarea în sediul Serviciului. 
 
 
Capitolul  5 
Norme de conduita morala si profesionala. Disciplina muncii 
 
Art. 35 
Pentru a asigura cresterea calitatii serviciului public, o buna administrare in realizarea interesului public, pentru eliminarea birocratiei si a faptelor de coruptie din administratia publica locala, salariatii  Serviciului Public de Gospodarire Comunala trebuie sa respecte următoarele norme de conduită morală si profesională: 
a) în toate actele si faptele lor să respecte legile ţării şi să acţioneze pentru punerea în aplicare a dispozitiilor legale, în conformitate cu atribuţiile care le revin, cu respectarea eticii profesionale; 
b) să apere în mod loial prestigiul Serviciului Public de Gospodarire Comunala, să se abţină de la orice act sau fapt care poate produce prejudicii imaginii şi intereselor legale ale acesteia; 
c) să nu exprime în public aprecieri neconforme cu realitatea în legătură cu activitatea 
Serviciului Public de Gospodarire Comunala, cu politicile şi strategiile acesteia; 
d) să nu facă aprecieri neautorizate în legatură cu litigiile aflate în curs de solutionare în care Serviciul Public de Gospodarire Comunala este parte; 
e) să nu dezvaluie informaţii care nu au caracter public în alte conditii decât cele prevazute de lege; 
f) să nu acorde asistenta şi consultanţă persoanelor fizice sau juridice in vederea promovarii de actiuni juridice sau de alta natura impotriva Serviciului Public de Gospodarire Comunala, dacă nu au atribuţii în acest sens. 
 
Art. 36 In relatiile cu salariaţii Primăriei Terchirghiol, precum şi cu persoanele fizice sau juridice, fiecare salariat al Serviciului Public de Gospodarire Comunala este obligat să aibă un comportament bazat pe respect, buna credinţă, corectitudine şi amabilitate, având obligatia de a nu aduce atingere onoarei, reputaţiei şi demnităţii acestora, prin expresii jignitoare, dezvăluirea unor aspecte ale vietii private, formularea unor sesizări sau plângeri calomnioase. 
 
Art. 37 
(1) Salariaţii au obligaţia să adopte o atitudine impartială şi justificată pentru rezolvarea clară şi eficientă a sarcinilor de serviciu. 
(2) În îndeplinirea sarcinilor de serviciu salariaţii au obligatia de a adopta o atitudine conciliantă în exprimarea opiniilor şi de a evita generarea oricărui conflict. 
(3) Pentru personalul din Compartimentul Tehnic (mecanici, sudori, instalatori) in cazul in care nu au lucrari care sa le acopere timpul de munca, vor presta la solicitarea sefilor ierarhici si alte activitati atat calificate cat si necalificate. 
 
Art. 38 
(1) Relatiile cu mijloacele de informare în masă se asigură de către salariaţii din cadrul compartimentului birou Resurse Umane. 
(2) Salariaţii desemnaţi de către Seful de serviciu să participe la activităţi sau dezbateri publice 
sunt obligaţi să respecte limitele mandatului de reprezentare încredinţat.  
 
Art. 39 
Atunci când salariaţii Serviciului Public de Gospodarire Comunala Terchirghiol, reprezintă interesele in cadrul altor organizatii, institutii sau cu prilejul unor conferinte sau alte activitati, acestia au obligatia sa creeze/promoveze imaginea favorabilă a Serviciului Public de Gospodarire Comunala, să nu exprime opinii personale privind aspectele nationale ori disputele internaţionale. 
 
Art. 40 
(1) Atat in cadrul Serviciului Public de Gospodarire Comunala Terchirghiol cât şi în deplasările în interes de serviciu salariaţii au obligaţia de a prezenta o conduită corespunzatoare, ţinuta decentă (haine curate, călcate, cu o notă de eleganţă simplă, adecvată unei persoane cu bun simt, fără a se afişa opulenţă sau indecenţă). 
(2) In interiorul  Serviciului Public de Gospodarire Comunala cat si la locurile de munca fiecare angajat este obligat să poartre ecuson, la vedere (cu numele si prenumele, functia, compartimentul de muncă). 
 
Art. 41  
(1) In procesul de luare a decizilor salariatii Serviciului Public de Gospodarire Comunala sunt obligaţi să actioneze conform prevederilor legale şi să-şi exercite puterea în mod fundamental şi imparţial. 
(2) Salariaţii cu functii de conducere au obligatia să examineze şi să aplice cu obiectivitate 
criteriile de evaluare a competenţei profesionale pentru personalul din subordine. 
 
Art. 42 
In activitatea de luare a decizilor, de consiliere, de elaborare de acte oficiale, de evaluare sau participare la anchete ori actiuni de control, salariaţii au obligatia de a folosi prerogativele functiei pe care o deţin numai în scopurile prevăzute de lege. 
 
Art. 43  
In cazul în care salariaţii, în exercitarea atributiilor pe care le au, se află în situatia unui conflict de interese, acestia îl vor anunţa imediat pe şeful compartimentului de muncă unde îşi desfasoară activitatea, care este obligat să ia masurile de rigoare. 
 
Art. 44 
(1) Salariaţii Serviciului Public de Gospodarire Comunala Terchirghiol au obligaţia să folosească timpul de lucru şi bunurile institutiei numai pentru desfasurarea activităţii aferente funcţiei pe care o deţin. 
(2) Deoarece o parte a activitatii Serviciului Public de Gospodarire Comunala Terchirghiol se desfasoara cu preponderenta in teren, o atentie deosebita se va acorda circulatiei pe drumurile publice, pentru evitarea accidentelor rutiere. 
 
Art. 45 
Salariatii Serviciului Public de Gospodarire Comunala Terchirghiol pot achiziţiona bunuri aflate în proprietatea privată a statului sau a Primăriei, supuse vânzării, numai cu respectarea legii. 
 
 
Capitolul 6 
 Abateri disciplinare şi sancţiuni aplicabile 
Art. 46 
(1) Incălcarea cu vinovăţie de către salariaţii Serviciului Public de Gospodarire Comunala Terchirghiol a îndatoririlor corespunzatoare functiei pe care o deţin, a regulilor de conduită morală şi profesională prevăzute de lege si prezentul regulament constituie abatere disciplinară şi atrage răspunderea disciplinară a acestora. 
(2) Abaterea disciplinară este o faptă în legatură cu munca si care constă într-o acţiune sau inacţiune săvârşită cu vinovaţie de către salariat, prin care acesta a încălcat normele legale, Regulamentul intern, contractul individual de muncă sau Contractul (Acordul) colectiv de muncă aplicabil, ordinele şi dispoziţiile legale ale conducătorilor ierarhici. 
 
Art. 47 
Constituie abatere disciplinară, spre exemplu, următoarele fapte: 
a) întârzierea sistematică si neglijenţă repetată în rezolvarea sarcinilor de serviciu;  
b) absenţa nemotivată de la serviciu; 
c) nerespectarea în mod repetat a programului de lucru (întârziere, părăsirea locului de muncă fără aprobare); 
d) atitudine ireverentioasă în timpul exercitării atribuţiilor de serviciu; 
e) nerespectarea secretului profesional, a confidenţialităţii lucrărilor cu un asfel de caracter; 
f) refuzul nejustificat de a îndeplini atribuţiile de serviciu; 
g) încalcarea prevederilor legale referitoare la îndatoriri, conflicte de interese, interdicţii şi incompatibilităţi stabilite prin lege; 
h) intervenţii sau stăruinţe pentru soluţionarea cererilor petenţilor, precum şi stabilirea de către personalul de execuţie a unor relatii directe cu petenţii în acest scop; 
i) nerespectarea clauzelor prevăzute în Contractul (Acordul) colectiv si cel individual de muncă, precum si a angajamentelor asumate prin actele adiţionale la contractul individual de muncă; 
j) manifestări care aduc atingere prestigiului instiuţiei; 
k) desfăşurarea unor activitati cu caracter politic in timpul programului de serviciu; 
l)  violenţă fizică şi de limbaj; 
m) încălcarea demnităţii personale a altor angajaţi şi producerea de prejudicii;
 n) hărţuirea sexuală. 
 
Art. 48 
Seful serviciului, în calitate de reprezentant al Serviciului Public de Gospodarire Comunala Terchirghiol, dispune de prerogativa disciplinară având dreptul de a aplica, potrivit legii, sancţiuni disciplinare salariaţilor săi ori de câte ori constată că aceştia au săvârşit o abatere disciplinară, dar acestea pot fi dispuse numai după efectuarea unei cercetari disciplinare prealabile, excepţie fiind avertismentul scris, în caz contrar sancţiunea va fi atinsă de nulitate absolută. 
 
Art. 49 
Sancţiunile disciplinare care se pot aplica salariaţilor în cazul în care au săvârţit o abatere disiplinară sunt: 
a) avertisment scris; a1) mustrare scrisa; 
b) suspendarea contractului individual de muncă pentru o perioadă ce nu poate depăşi 10 zile lucrătoare; 
c) retrogadarea din funcţie, cu acordarea salariului corespunzător funcţiei în care s-a dispus retrogadarea, pentru o durată ce nu poate depăşi 60 de zile; 
d) reducerea salariului de bază pe o durata de 1-3 luni cu 5-10%; 
e) reducerea  salariului de baza si sau, dupa caz, a indemnizatiei de conducere pe o perioada de 1-3 luni cu 5-10%; 
f) desfacerea disciplinara a contractului individual de munca; 
Salariaţii Serviciului Public de Gospodarire Comunala Terchirghiol care nu au un comportament etic in relaţiile cu publicul, dă dreptul angajatorului să dispună măsuri de schimbare din funcţie şi/sau (după caz) de suspendare pe o perioadă determinată a Contractului individual de muncă (sau raportului de serviciu). Aceste măsuri vor fi luate după cercetarea disciplinară prealabilă şi la propunerea comisiei de disciplină, respectându-se procedura legală. 
 
                                   Capitolul 7 
           Reguli referitoare la procedura disciplinară 
  
Art.50 
Sancţiunea disciplinară se stabileste în raport cu gravitatea abaterii disciplinare săvârsite de salariat,  avându-se în vedere urmatoarele: 
a) împrejurările în care fapta a fost săvârşită; 
b) gradul de vinovatie al salariatului; 
c) consecinţele abaterii disciplinare; 
d) comportarea generală în serviciu a salariatului; 
e) eventualele sancţiuni disciplinare suferite anterior de către acesta.  
Art.51 
Aplicarea sanctiunii disciplinare se face numai dupa efectuarea unei cercetari disciplinare prealabile (mai putin sanctiunea cu avertisment scris, mustrare scrisă). 
 
Art.52 (1) In vederea efectuării cercetarii disciplinare, angajatul va fi convocat in scris de catre seful compartimentului de munca in care isi desfasoara activitatea, precizandu-se obiectul, data, ora si locul intrevederii. In cazul neprezentarii angajatului (la convocare), fara un motiv obiectiv, sanctiunea se va dispune fara realizarea cercetarii disciplinare prealabile. 
(2) In cursul cercetarii disciplinare prealabile, angajatul are dreptul sa ofere sefului compartimentului  de munca toate probele  si motivatiile  pe care le considera necesare, inclusiv dreptul de a fi asistat, la cererea sa, de reprezentantul sindicatului  şi/sau de avocat. 
 
Art. 53 
(1) Rezultatele cercetarii disciplinare intreprinse de catre seful compartimentului de munca se consemneaza intr-un referat care, dupa ce se aproba de catre seful serviciului, se  predă Biroului Resurse umane. 
(2) Referatul intocmit de catre seful compartimentului  de munca va cuprinde in mod obligatoriu urmatoarele: 
a) descrierea faptei care constituie abatere disciplinara si data la care s-a comis abaterea disciplinara; 
b) precizarea prevederilor din Regulamentul intern sau Contractul (Acordul) colectiv de munca aplicabil, care au fost incalcate de salariat; 
c) motivele pentru care au fost înlăturate apărările formulate de salariat în timpul cercetării discipinare prealabile sau motivele pentru care angajatul nu s-a prezentat la convocare pentru efectuarea cercetării disciplinare prealabile; 
d) răspunsurile scrise pe care le dă angajatul la întrebările formulate pe baza notei explicative adresate acestuia de către şeful compartimentului de muncă, în cazul în care angajatul refuză să răspundă la întrebările adresate de către şeful compartimentului de muncă, acest fapt se va consemna în prezenta si cu semnatura unui alt angajat din cadrul compartimentului de munca al angajatului; 
e) sanctiunea disciplinară propusă pentru a fi aplicată angajatului. 
 Art 54 
Biroul Resurse umane, pe baza referatului aprobat de seful serviciului, va întocmi dispoziţia pentru aplicarea sancţiunii disciplinare cu respectarea prevederilor Codului muncii. 
 
Art. 55 
Dispozitia de sanctionare se preda salariatului in cel mult 5 zile calendaristice de la data emiterii, cu semnătura de primire, ori, în caz de refuz al primirii, prin scrisoare recomandată, la domiciliul sau resedinţa comunicată de acesta. 
 


 

             Capitolul 8 
        Dispozitii finale 
 
Art. 56 
(1) In situatia în care una din părti (salariatul sau seful serviciului ca reprezentant legal al Serviciului Public de Gospodarire Comunala) a suferit un prejudiciu material din culpa celeilalte părţi, are dreptul să fie despăgubită de către partea care a produs prejudiciul, în temeiul normelor si principiilor răspunderii civile. 
(2) Cazurile in care opereaza raspunderea civila, modalitatile de stabilire a cuantumului raspunderii civile,  precum si persoanele (salariati ai Serviciului Public de Gospodarire Comunala ) implicate sunt cele prevazute de lege. 
 
Art. 57 
Salariatii Serviciului Public de Gospodarire Comunala  încadraţi în functie de executie sau de conducere, răspund contraventional în cazul în care prin realizarea (sau nerealizarea) unor fapte (atributii de serviciu) se constată săvârşirea unor contravenţii prevăzute de Codul muncii. Acest lucru se întâmplă şi în cazul răspunderii penale. 
 
Art. 58 
Orice salariat interesat poate sesiza angajatorul cu privire la dispozitiile Regulamentului intern, în măsura în care face dovada încălcării unui drept al său. 
Termenul în care angajaţii pot contesta angajatorului dispozitiile cuprinse în Regulamentul intern este de 30 de zile calendaristice. Contestatia va fi adresata direct sefului Serviciului Public de Gospodarire Comunala Terchirghiol, în scris, cu menţionarea expresă a dispoziţilor  contestate, a motivelor contestării şi a drepturilor considerate încălcate.  
Termenul de soluţionare şi comunicare a contestaţiilor este de maximum 30 de zile. 
Termenul de sesizare a instanţei judecătoreşti (Tribunalul Constanta) este de 30 de zile de la data comunicării modului de solutionare sau de la expirarea termenului la care angajatorul avea obligatia să dea raspuns sesizării salariatului.


 Art. 59 
(1) Clauzele Contractului (Acordului) colectiv de muncă se stabilesc pe baza procedurii de negociere si de incheiere a Contractului (Acordului) colectiv de muncă stabilit de lege. 
(2) Contractul (acordului) colectiv de muncă incheiat cu respectarea dispozitiilor legale constituie 
legea părtilor. 
 
Art. 60 
Prevederile Contractului (Acordului) colectiv de muncă produc efecte pentru toţi angajaţii Serviciului Public de Gospodarire Comunala, indiferent de data angajării . 
 
Art. 61 
(1) Salariaţii Serviciului Public de Gospodarire Comunala, în calitatea pe care o au şi în conformitate cu sarcinile, atributiile si raspunderile pe care le incumba calitatea de angajat, răspund de respectarea prevederilor prezentului Regulament intern, în domeniul de desfăşurare a activitatii. 
(2) Biroul Resurse Umane va afişa prezentul Regulament intern la intrarea în sediul institutiei, 
asigurându-se, sub semnatură, că toţi salariatii au luat cunostinţă despre conţinutul său. 

            Verificat
         SEF S.P.G.C. 
Mihaela DUMITRACHE

                                                                                                                       Ergiun MUSTAFA 

